Oskar Ferdinand Sevelius

Oskar Ferdinand Sevelius (15. jaanuar 1873 Tammela – 11. jaanuar 1946 Pirttikylä) oli Soome ja Eesti vaimulik.

Sevelius lõpetas Porvoos lütseumi. Aastatel 1891–1897 õppis ta Helsingi Ülikooli usuteaduskonnas. Ordineeriti 9. juunil 1892 Porvoos õpetajaksDie evangelischen Prediger Livlands bis 1918. Böhlau Verlag Köln, Wien 1977.

Ta oli 1892. aastal lühikest aega Pornainenis kaplan. Aastatel 1892–1902 oli ta Eestis Ruhnu Püha Magdaleena koguduse õpetaja. Aastatel 1902–1905 oli ta Viitasaaril adjunktõpetaja, 1905. aastal adjunktõpetaja Sipool, 1906. aastal kaplan Pohjas. Aastatel 1908–1910 oli ta Vårdö (Ahvenamaal) koguduse õpetaja. Aastatel 1911–1916 oli ta Noarootsi Püha Katariina koguduse õpetaja. Aastatel 1916–1922 oli ta Purmo (asub Pohjanmaa maakonnas) koguduse õpetaja. 

1922. aastal kaitses ta cand. phil. ja mag. phil. väitekirja, 1923. aastal sooritas õpetajaeksamid, töötas seejärel õpetajana ja oli aastatel 1924–1932 Soome misjoniseltsis rootsikeelse töö peal. Aastatel 1932–1946 Pirttikylä (Pohjanmaa maakonnas) koguduse õpetaja, sai 1933. aastal praostiksDie Pastoren des Konsistorialbezirk Estland 1885-1919. Böhlau Verlag Köln Wien.

 Viited 

 Välislingid 

Kategooria:Noarootsi Püha Katariina koguduse vaimulikud
Kategooria:Ruhnu Püha Magdaleena koguduse vaimulikud
Kategooria:Soome luteriusu vaimulikud
Kategooria:Eestimaa vaimulikud
Kategooria:Liivimaa vaimulikud
Kategooria:Sündinud 1873
Kategooria:Surnud 1946